Walon e scole — Wikipedia
Pol discramiaedje des årtikes avou l' mot "scolaedje do walon", loukîz cial
Li walon e scole, c' est les diferins boutaedjes po-z ariver a fé scoler ene miete di walon dins les scoles oficires el Walonreye.
2 Sôres di scolaedjes
3 Sacwants cintes di documintåcion pol walon e scole
4 Documintåcion pol walon e scole
Li walon e scole a cmincî e 1933 cwand Fernad Stévart, prezidint del Feeråcion del Province di Lidje di l' UCW dimanda di poleur adjinçner ene bate di recitaedjes dins les scoles del veye di Lidje. [1]
Pol province do Lussimbork, il a cmincî e 1975, pa les cours di walon ki Raymond Mouzon ataca a dner å Tchestea.
Li walon e scole a stî otorijhî oficirmint po tote li Cminålté Walonreye-Brussele på dicret sol walon e scole di 1991.
A costé do walon e scole, k' est po ls efants, gn a eto les scoles di walon ki c' est puvite po les grandès djins.
Sôres di scolaedjes[candjî | candjî l' côde wiki]
Sicole di walon pa on mwaisse difoûtrin a Ôtchamp e 2002
Å pus sovint, li walon sieve po des metous etrevéns : sinnetes u dijhaedje d' arimea pa les efants, po ene fiesse di novelan, al Sint-Nicolai, evnd.
Sacwants mwaisses di scole metît so pî des cours totes les samwinnes (metans a Lignè et a Veskeveye. Des soces pol walon polèt vni copler des acsegnants po enonder l' walon e scole. Metans a Lignè, c' est Chantal Denis å no des Relîs namurwès k' a escourci l' afwaire.
On pout eto aveur des cours pa on mwaisse difoûtrin, ki vént fé scole on côp u deus, so on metou tinme, al dimande d' on tchîf di scole.
Mins, come l' acsegnmint do walon dimane al boune volté des acsegnants, i gn a nole acertinance ki li scolaedje si repetrè d' ene anêye a l' ôte.
Sacwants cintes di documintåcion pol walon e scole[candjî | candjî l' côde wiki]
CHADWE (soce)
CIDWEL (soce)
CIWEN (soce)
CRIWE (soce)
Documintåcion pol walon e scole[candjî | candjî l' côde wiki]
Loukîz a : Scolaedje do walon#Documintåcion po li scolaedje do walon
↑ Divant-z ouve do livret Lectures wallonnes tecses ramexhnés pa Robert Grafé e 1959.
Prin del pådje «https://wa.wikipedia.org/w/index.php?title=Walon_e_scole&oldid=333783»
Cisse pådje a stî candjeye pol dierin côp li 21:45 a 1 may 2018.